पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते हुए केसों को देखते हुए जैन चौक से हनुमान मंदिर तक के दुकानदारों ने शनिवार व रविवार को मार्केट बंद रखने का सामूहिक रूप से निर्णय लिया है। दुकानदारों ने यह निर्णय कोरोना महामारी के तेजी से बढ़ते प्रकोप को देखते हुए लिया है। दूसरी ओर नगर व्यापार मंडल के अध्यक्ष भानु प्रकाश ने बताया कि रविवार को आवश्यक वस्तुओं को छोड़कर सभी दुकानें बंद रहेंगी।
भिवानी के कुछ व्यापारिक संगठन दिन तय करके स्वयं लाॅकडाउन लगाने को आगे आ रहे हैं ताकि कोरोना केसों की बढ़ती चेन को तोड़ा जा सके। जैन चौक से हनुमान मंदिर चौक की ओर दोनों तरफ लगभग 100 से अधिक दुकानें हैं। इसमें होलसेल कास्मेटिक सामान, होलसेल किरयाणा, नमकीन भंडार, कास्मैटिक्स, सर्राफा, साड़ियां, दूध डेयरी सहित सभी प्रकार की दुकानें हैं।
दुकानदारों ने बताया कि एरिया के प्रधान प्रदीप व स्थानीय दुकानदारों ने सामूहिक रूप से शनिवार व रविवार को मार्केट बंद रखने का निर्णय लिया है। कुछ दुकानदारों का मानना है कि सरकार ने शुक्रवार रात से प्रदेश के 9 जिलों में वीकेंड लाॅकडाउन लगाया है, यहां भी लगाना चाहिए। गौरतलब है कि इस मार्केट में काफी भीड़ बनी रहती है।
जानिए इस तरह आया मन में विचार
नगर व्यापार मंडल के प्रधान भानू प्रकाश ने बताया कि तीन दिन पहले व्यापार मंडल की बैठक थी। बैठक में जैन चाैक-हनुमान मंदिर मार्केट के प्रधान प्रदीप ने कहा कि वे अपने क्षेत्र में दाे दिन का लाॅकडाउन लगाना चाहते हैं, ताकि काेराेना चेन काे ताेड़ा जा सके। भानु ने बताया कि वीकेंड काे लेकर वे एडीसी से मिलेंगे। प्रशासनिक आदेश के बाद हम बाहर से आने वाले ग्राहक काे कह सकते हैं कि प्रशासनिक आदेश है दुकान काे नहीं खाेल सकते। बिना प्रशासनिक आदेश गांवाें से अाने वाले ग्राहक दबाव बनाते हैं कि हम इतनी दूर से आए हैं। इसलिए कई बार दुकानदार को दुकान भी खोलनी पड़ती है।
ग्राहक को बिना मास्क नहीं मिलेगा सामान : भानु प्रकाश
बीटीएम चौक स्थित नगर व्यापार मंडल कार्यालय में व्यापार मंडल की बैठक में सर्वसम्मति से निर्णय लिया है कि रविवार को आवश्यक वस्तुओं को छोड़कर सभी दुकानें बंद रखी जाएंगी। नगर व्यापार मंडल के अध्यक्ष भानु प्रकाश ने उन्होंने कहा कि किसी भी ग्राहक को बगैर मास्क कोई भी सामान नहीं दिया जाएगा।
उन्होंने प्रशासन से अपील की है कि शहर के चौराहे पर तैनात कर्मचारियों को यह आदेश दिया जाए यह बगैर मास्क लगाएं व्यक्ति को शहर में प्रवेश न करने दें। बैठक में अतुल रोहिल्ला, प्रेम धमीजा, गिरधारी लाल महता, राजकुमार यादव, प्रवीण नारंग, प्रदीप सोनी, आशीष अंचल, महेश, प्रकाश मोड़ा, रमेश जुनेजा, दीपक आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn